Diari Oficial de la Generalitat Valenciana


Sumari del DOGV 3596, del 04-10-1999 (1999/8402)

RESOLUCIÓ de 10 de setembre de 1999, de la Direcció General de Treball i Seguretat Laboral, per la qual es disposa el registre i la publicació de l'acord sobre revisió salarial per a 1999-2000 del Conveni Col·lectiu de Recol·lecció de Cítrics de la Comunitat Valenciana. (Cod. inform. 8000105).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3596

Data del DOGV
:   04-10-1999

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1999/8402


Data del document
:   10-09-1999

Organisme emissor
:   Conselleria d'Ocupació

Tipus de document
:   Resolució

Descriptors 

:   * conveni col·lectiu
    * recol·lecció
    * agres

RESOLUCIÓ de 10 de setembre de 1999, de la Direcció General de Treball i Seguretat Laboral, per la qual es disposa el registre i la publicació de l'acord sobre revisió salarial per a 1999-2000 del Conveni Col·lectiu de Recol·lecció de Cítrics de la Comunitat Valenciana. (Cod. inform. 8000105). [1999/S8402]
  
Vist el text de l'acord adoptat l'1 de setembre de 1999 per la Comissió Paritària del Conveni Col·lectiu de Recol·lecció de Cítrics de la Comunitat Valenciana, presentat davant d'aquesta Direcció General de Treball i Seguretat Laboral el dia 8 de setembre de 1999, sobre revisió de les taules salarials per al període comprés entre l'1 de setembre de 1999 i el 31 d'agost de 2000 del conveni col·lectiu; i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, resol:
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, i el depòsit del text original de l'acord, amb notificació a la Comissió Negociadora.
  
Segon
  
Disposar-ne la publicació en el Diari Oficial de la Generalitat Valenciana.
  
València, 10 de setembre de 1999.- El director general de Treball i Seguretat Laboral: Román Ceballos Sancho.
  
Acta de la Comissió Paritària del Conveni de Recol·lecció de Cítrics de la Comunitat Valenciana
  
A les 17.00 hores del dia 1 de setembre de 1999, als locals de CCOO de València, es reuneix la Comissió Paritària del Conveni de Recol·lecció de Cítrics, amb els membres que a continuació s'indica:
  
Per la part empresarial:
  
José María Castell Navarro.
  
Vicente Fenollar Gisbert.
  
Vicente Izquierdo Sanz.
  
Enrique Ribes Campos.
  
Rafael Cerdá Ferrer.
  
José F. Martínez Serrano.
  
Assessor:
  
Vicente Bru Parra.
  
Per la part social:
  
Eduardo Borja Martorell UGT-FTT.
  
Vicente Navalón Camarasa CCOO.
  
Soledad Montaner Huercio CCOO.
  
La Comissió Paritària per unanimitat acorda:
  
Revisar les taules salarials del vigent Conveni Col·lectiu de Recol·lecció de Cítrics de la Comunitat Valenciana per al tercer any de vigència, concretament des de l'1de setembre de 1999 fins al 31 d'agost del 2000, en el 3% d'increment sobre els salaris vigents i, addicionalment, el 2,5% sobre els salaris actualitzats, en concepte de compensació per supressió del complement salarial d'antiguitat.
  
Sense més temes a tractar, s'alça la sessió a les 19.00 hores i s'adjunta a l'acta les taules salarials degudament revisades.
  
Conveni de Recol·lecció de Cítrics, Collidors, de la Comunitat Valenciana Any 1999/2000.
  
Taula salarial 1999-2000
  
València - Alacant - Castelló
  
Categories PTA València Castelló
  
 hora Alacant 5,5 hores
  
Capatàs 1.178 5.890 6.479
  
Collidor major 18 anys 1.080 5.400 5.940
  
Collidor menor 18 anys 966 4.830 5.313
  
Retribucions per a l'estall
  
 Varietat PTA quilo
  
Grup 1 Satsuma, clausellina, okitsu, Hasimoto 12.70
  
Grup 2 Clemenules, oroval, marisol, Fortuna,
  
 arrufatina, orogrande, Tomatera i clemenpons 13.60
  
Grup 3 Clementina fina, heraldina,Oronules i esbal 14.70
  
Grup 4 Navel, navelina, newhall, Navelate i lanelate 7.70
  
Grup 5 Salustiana, valencia, sanguinell, Verna i mineola 7.90